#Адыгэусэхэр
ЗыкъэшIэжъ

Бзылъфыгъэм ышъхьац тыдэ хъугъа?
Хъулъфыгъэм ипаIо тыдэ хъугъа?
Зи зыпамышIэу тишъошэ дахэр
Сыд пай щымыгъ адыгэхэм зэтрахэу?

Унэшхоу тшIыгъэхэр сыд пае нэкIых
ХIакIэр тимакIэу сыд пае хъугъ
Сыд пай типшъашъэхэр хъугъэх шъхьэнэкIы
ПчыхьапIэп ахэр, ахэр къэхъугъ.

Къины къызыхъукIэ тыIэпцIэ лъапцIэу
Хэт къытиIуагъа, тыкIонэу, сшIэрэп
Хъяр тиIэ зыхъукIэ тыутэшъуагъэу
Тызэзэожьэу хабзэжъым ыIорэп.

Хабзэу зыфасIорэр Адыгэ Хабзэр
Ащ нахьы къабзэ дунаим темыт
Тишэнхэр дахэх пытэ тилъапсэ
ЗэкIэм тыгупсэу, Iахьылэу тыщыт.

Хэт уезгъэзыгъэр бзэр пщыгъупшынэу
Ул зэрэузэу оIо синан
Хэт узгъэсагъэр пшы мылку епщэнэу
Уятэ ыпашъхьэ зымыгъэкъунан.

Ныбэм илъ кIалэхэр къимыгъоргыкIэу
Игъом зынэскIэ шъхьэр къарэIэт
ЛIыхэр яшъузыхэм афэмыгыкIэу
Зыбгы хэкIыгъэхэм Мардж афэрэд.

Типшъэшъэ дахэхэр мынэпцэкъуихэу
Шъхьацы блэгъитIур абгы нэрэс
Зэманы къиным лIыхэр мыдышхэу
ЗекIо кIощт шыхэм бэу атерэс.

Хьярыри къиныри тэ зэIэпытхэу
Шэн-хэбзэ дахэкIэ тызэхэжъугъэт
ТыдэкIи адыгэу щыIэхэр зыхэу
Тыбзи тихабзи зы ти орэд.

Руслан Тлиш, аул Козет, Адыгея.